stanford-oval/wikipedia huggingface dataset:
Lukujärjestys
Lukujärjestyksen teon ongelmia

Lukujärjestys on tehtävä taloudellisesti. On tuhlausta, jos ryhmiä joudutaan pienentämään sen vuoksi, ettei kaikille ryhmään kuuluville oppilaille sopivaa aikaa pystytä järjestämään.
Lukujärjestys yleensä tehdään siten, että se sopii opetuksen järjestäjän (kunnan antamaan) tuntikehykseen. Jos tuntikehyksestä jää tunteja "yli", ne voidaan käyttää erityisopetukseen ja muuhun resurssiin, joilla voidaan tukea oppilaan oppimista.
Yhtä oppiainetta ei voi olla määrättömän monta tuntia yhtenä päivänä. Oppilaat väsyvät.
Koulupäivä ei voi olla liian pitkä. Tuntimäärä saisi mielellään olla jakautunut tasaisesti eri päiville.
Laboratoriotyöskentelyn tunnit pitäisi muodostaa kaksois- tai kolmoistunneista, sillä laitteiden esille ottaminen ja asettelu työskentelyä varten vie aikaa – itse työskentelykin voi vaatia yhtäjaksoista pitkää aikaa. Pelkät yksittäistunnit tekevät muutenkin työskentelystä pirstaleista.
Jotkut aineet vaativat tiettyä luokkatyyppiä, esimerkiksi tietokoneluokkaa tai laboratoriota.
Keskipäivän tunnit ovat halutuimpia, mutta kaikki eivät voi saada vain niitä.
Oppilaiden valinnaiset ainevalinnat eivät voi osua päällekkäin toisten (valinnaisten tai pakollisten) tuntien kanssa.
Esimerkiksi evankelis-luterilainen uskonto on vaikea sijoittaa lukujärjestykseen niin, ettei uskonnottomille tulisi hyppytuntia. Sama koskee äidinkieltä niiden oppilaiden osalta, jotka eivät osallistu suomi äidinkielenä -opetukseen.
Opettajilla voi olla aikoja tai päiviä, jolloin he eivät ole käytettävissä opetukseen, esimerkiksi useiden koulujen yhteinen opettaja.
Jos koulu on hajautettu eri kampuksiin, oppilaiden ja opettajien liikkumiset niiden välillä olisi minimoitava.
Luokkatiloja voi olla varattu ulkopuolisille. Esimerkiksi liikuntasali on varattu urheiluseuran harjoituksiin.
Joissakin kouluissa saman ryhmän oppitunnit pyritään keskittämään yhteen "kotiluokkaan".
Opettajilla on paljon kokouksia, joille tulisi varata oppitunneista vapaa erityinen aika.
Usein ns. laboratoriotunnit pidetään pienemmissä ryhmissä kuin perusopetusryhmä. Näiden tuntien toteuttaminen "taloudellisesti" on usein hyvin haasteellista.
Aiheesta muualla

Wikimedia Commonsissa on kuvia tai muita tiedostoja aiheesta .
Robertus J. Willemen, School timetable construction, Algorithms and complexity (Koululukujärjestyksen rakentaminen, menetelmät ja monimutkaisuus)
Lynette Fromme

Lynette Fromme koulunsa vuosikirjaan otetussa kuvassa vuonna 1965.
Lynette Alice ”Squeaky” Fromme (s. 22. lokakuuta 1948 Santa Monica, Kalifornia) on yhdysvaltalainen rikollinen, joka yritti ampua presidentti Gerald Fordin Kalifornian Sacramentossa syyskuussa 1975. Hän oli sitä ennen yksi kulttijohtaja Charles Mansonin uskollisimmista seuraajista.
Fromme on ensimmäinen kahdesta Yhdysvaltain presidentin murhaa yrittäneestä naisesta. Toinen on Sara Jane Moore, joka yritti myös ampua Gerald Fordin, vain 17 päivää Frommen jälkeen.
Elämänvaiheet

Fromme tutustui Charles Mansoniin Venice Beachissä. Fromme oli joutunut muuttamaan pois vanhempiensa luota 18-vuotiaana kesken collegen riitauduttuaan sovittamattomasti lentokoneinsinööri-isänsä kanssa. Isän on väitetty myös hyväksikäyttäneen häntä. Frommesta tuli Mansonin ihailija ja yksi tämän rakastajattarista, ja hän muutti asumaan ”Mansonin perheenä” tunnettuun yhteisöön. ”Perheen” asuessa Spahn Ranch -tilalla Frommen tehtävänä oli pitää huolta tilan 80-vuotiaasta sokeasta omistajasta George Spahnista. Hän sai tuolloin lempinimen Squeaky (”Vinku”), koska hänellä oli tapana kirkaista Spahnin kosketellessa häntä sopimattomasti. Fromme ei ollut osallisena näyttelijä Sharon Taten ja kuuden muun ihmisen murhaan vuonna 1969. Mansonin jouduttua murhista vankilaan Frommesta tuli jäljelle jääneen ”perheen” johtaja. Uskollisuutensa merkiksi hän viilsi otsaansa X-symbolin.
Fromme oli 1970-luvun alussa lukuisia kertoja pidätettynä muun muassa Mansonin oikeudenkäynnin häiriköinnistä sekä monista muista rikoksista kuten murhayrityksestä LSD:llä myrkytetyllä hampurilaisella. Hän asui Kaliforniassa samoissa kaupungeissa, joissa Manson kulloinkin oli vankilassa, mutta ei saanut oikeutta vierailla tämän luona. Frommea syytettiin vuonna 1972 osallisuudesta James ja Lauren Willettin kaksoismurhaan, mutta hänet vapautettiin syyttömänä. Fromme muutti toisen mansonilaisen Sandra Goodin kanssa Sacramentoon. He väittivät perustaneensa International People’s Court of Retribution (”kansainvälinen kansan rankaisuoikeus”) -nimisen ekoterroristijärjestön, jonka nimissä he uhkailivat suuryrityksiä. Manson määräsi Frommen ja Goodin omistautumaan Order of the Rainbow -nimiselle luonnonsuojelukultille ja Kalifornian punapuiden pelastamiselle. Hän antoi heille uudet nimet ”Red” ja ”Blue”.
Osana taistelua luonnonsuojelun puolesta Fromme yritti ilmeisesti murhata presidentti Gerald Fordin tämän vieraillessa Sacramentossa 5. syyskuuta 1975. Väkijoukkoon Capitol Park -puistossa soluttautunut Fromme tähtäsi Fordia lähietäisyydeltä .45-kaliiperisella Colt-automaattiaseella, jolloin salaisen palvelun turvamiehet pysäyttivät hänet. Aseen piipussa ei tuolla hetkellä ollut ammusta, mutta Fromme tuomittiin silti elinkautiseen vankeuteen presidentin murhayrityksestä. Oikeudenkäynnissä hän riehui ja suostui puhumaan ainoastaan ympäristönsuojelusta, kunnes hänet poistettiin todistajanaitiosta.
Vankeusaikanaan Fromme muun muassa pahoinpiteli toista naisvankia. Vuonna 1987 hän karkasi vankilasta tavatakseen Mansonia, mutta jäi pian kiinni. Hän vapautui ehdonalaiseen vapauteen vuonna 2009. Fromme on julkaissut vuonna 2018 muistelmateoksen Reflexion. Hän asuu nykyään Marcyn pikkukaupungissa New Yorkissa. Vuonna 2019 antamassaan televisiohaastattelussa Fromme sanoi rakastavansa yhä Mansonia, joka oli kuollut kaksi vuotta aiemmin.
Populaarikulttuurissa

Elokuvassa Once Upon a Time in Hollywood (2019) Frommea näyttelee Dakota Fanning.
Nipa

Nipa on rockyhtye Eppu Normaalin kappale, joka julkaistiin vuonna 1978 yksipuolisena singlenä ja jota yhtye jakoi konserteissaan. Laulun Nipa on Niilo Yli-Vainio. Kun singleä tehtiin, yhtyeellä oli kaksi kappaletta valmiina Jee jee ja Nipa, mutta Epe Heleniuksen painostuksesta Nipaa jaettiin konserteissa ja Jee jee -singlen b-puoleksi tuli Nuori poika.
Kappale on myös yhtyeen vuonna 1980 julkaistulla livealbumilla Elävänä Euroopassa.
Aiheesta muualla

Juha Torvinen – mahtava soitin luo fiiliksen, jonka yleisö huomaa Riffi 2015
Luettelo Odishan pääministereistä

| Odishan pääministeri |
| --- | --- |
 Chief minister of Odisha
 
 
 Nykyinen Naveen Patnaik 5. maaliskuuta 2000 lähtien
Nimittäjä:  Odishan kuvernööri
Kauden pituus:  5 vuotta
Ensimmäinen:  Harekrushna Mahatab
Kotisivut:  cm.odisha.gov.in
Odishan pääministeri on Intian Odishan osavaltion ministereiden johtaja, jolla on toimeenpanovalta osavaltion asioissa. Pääministerin nimittää virkaansa osavaltion kuvernööri, jolle pääministeri vannoo virkavalan. Jos osavaltiohallitusta ei voida muodostaa, voimaan tulee presidentin hallinto eli tila, jossa keskushallinto ottaa vallan osavaltiosta. Tällöin osavaltiohallitus joko hajotetaan tai sen toiminta lakkautetaan uusiin vaaleihin saakka. Presidentin hallinto voi kestää enintään kuusi kuukautta ellei parlamentti päätä pidentää aikaa.
Aiheesta muualla

Edelliset Odishan pääministerit osavaltion verkkosivuilta
MASINT

Mittaus- ja tunnusmerkkitiedustelu eli MASINT (lyhenne sanoista Measurement and Signature Intelligence) on kohteen tai toiminnan luontaisiin ominaispiirteiden tai osatekijöiden tallentamiseen ja mittaamiseen perustuva tiedustelun alalaji. Nämä piirteet mahdollistavat kohteen tai toiminnan havaitsemisen, tunnistamisen tai luonnehdinnan. Jos 'maali' värähtelee, päästää ääntä, jättää jäljen, on ympäristöään kylmempi tai kuumempi, sillä voi olla havaittava tunnusmerkki. Mittaus- ja tunnusmerkkitiedustelu pohjautuu havaintolaitteiden keräämän datan tieteelliseen ja tekniseen analyysiin.
Mittaus- ja tunnusmerkkitiedustelun osa-alueita on kuusi:

1) elektro-optinen tiedustelu (engl. Electro-optical MASINT)
2) radioaktiivisten säteilyyn ja tapahtumiin liittyvä valvonta ja seuranta  (engl. Nuclear MASINT)
3) geofysikaalinen tiedustelu (engl. Geophysical MASINT)
4) tutkatiedustelu (engl. Radar MASINT) - RADINT
5) materiaaleihin liittyvä tiedustelu (engl. Materials MASINT)

6) radiotaajuusalueen tiedustelu (engl. Radiofrequency MASINT)
MASINTin osa-alueita on eri lähestymisten mukaan ryhmilty toisinkin. Kohteesta tai toiminnasta voidaan pyrkiä selvittämään sen
radioaktiiviset, kemialliset ja biologiset piirteet;
emittoima energia (radioaktiivinen säteily, lämpösäteily, elektromagneettinen säteily);
heijastunut (edelleensäteilemä) energia (esim. radiotaajuudet, valo, ja ääni);
mekaaninen ääni (esim. koneen, potkurin, tai laitteistojen melu);
magneettiset ominaisuudet (esim. magneettikentän voimakkuus ja anomaliat);
liike (esim. lento, tärinä, tai liikkuminen); ja
materiaaliset ominaisuudet.
Ohjus- ja raketti-laukaisujen mittaus-verkoston akustisen kuunteluaseman (UTSMS) mastoa.
Ydinkokeiden kieltojärjestön (CTBTO, Comprehensive Nuclear-Test-Ban-Treaty Organization) kansainvälisen valvontajärjestelmän (IMS) mittausasema IS18:n infraäänien sensoriverkkoa, Qaanaaq, Grönlanti.
Esimerkiksi Britannian, Ranskan ja Saksan asevoimien käyttämä Cobra-vastatykistötutka.
Locheed P-3C -tiedustelukoneen magneettisen anomalian detektori (MAD).
Aiheesta muualla

ATIA - Advanced Technical Intelligence Association (aik. MASINT Association) (Arkistoitu – Internet Archive)
Onni Laipio

Onni Laipio (13. tammikuuta 1920 Hausjärvi – 13. maaliskuuta 1996 Hämeenlinna) toimi Mikkelin maalaiskunnan kunnanjohtajana 1954–1957 ja Kauhavan kunnanjohtajana 1957–1983.
M/S Luleå

| M/S Luleå |
| --- | --- |
Tyyppi:  Rahtilaiva
Lippuvaltio:  Ruotsi
Kotipaikka:  Tukholma
Aiemmat nimet:  1922–1942: Luleå
Aiemmat omistajat:  1922–1942: Trafik AB Grängesberg-Oxelösund
Rakennustelakka:  Ab Götaverken, Göteborg, Ruotsi
Luovutettu:  1922
Status:  Torpedoitiin heinäkuussa 1942
Tekniset tiedot
Pituus:  119,99 m
Leveys:  16,27 m
Syväys:  9,41 m
Bruttovetoisuus:  5 608 brt
Koneisto:  2 × 6-cyl, Götaverken diesel
Miehistö:  27
Lähteet:  
M/S Luleå oli 1922 Göteborgissa, Ruotsissa rakennettu 119,99-metrinen rahtilaiva. Alus on rakennettu raudasta. 11. heinäkuuta 1942 neuvostoliittolainen sukellusvene torpedoi aluksen ja nykyisin alus makaa noin 30 metrin syvyydessä Ruotsin edustalla.
Luleån sisaralukset ovat M/S Stråssa, M/S Asella (ent. Laponia), M/S Ulrika (ent. Luossa) ja M/S Laidaure (ent. Oxelösund).
Käyttöhistoria

Vuonna 1922 alus valmistui göteborgilaiselta telakalta ja se luovutettiin ruotsalaisen Trafik AB Grängesberg-Oxelösundin omistukseen. Kotisatamaksi tuli Tukholma.
Toisen maailmansodan aikana laiva kuljetti rautamalmia Ruotsista Saksaan. Saksa tarvitsi malmia muun muassa sotateollisuuteensa. 8. heinäkuuta 1942 Luleå lastasi 7 660 tonnia malmia Luulajan satamasta ja lähti Emdeniin. Kapteenina aluksella oli Ragnar Westin. 11. heinäkuuta kello 15 Luleå oli Västervikin saaristossa, kun Neuvostoliiton Itämeren laivaston sukellusvene S-7 laukaisi torpedon kohti alusta. Torpedon osuttua alukseen voimakas räjähdys lennätti lastina olleen malmin ympäriinsä samalla murskaten muun muassa toisen Luleån pelastusveneistä. Alus upposi nopeasti ja miehistö hyppäsi mereen. Luleån 27 hengen miehistöstä henkiin jäi 19. Kahdeksan menetti henkensä.
Luettelo Suomen saamelaisperäisistä paikannimistä

Tämä artikkeli on luettelo Suomen saamelaisperäisistä paikannimistä. Saamelaiset ovat perinteisesti uralilaisia saamelaiskieliä puhuva etninen ryhmä ja alkuperäiskansa, jonka pääasialliset asuinalueet rajautuvat nykyisin Saamenmaaksi kutsutulle alueelle Fennoskandian pohjoisosissa.
Luettelo

| Äänekoski |  | Keski-Suomi | Kansanetymologiat yhdistävät nimen suomen sanaan ääni. Kielentutkija Terho Itkonen on esittänyt, että alkuosa on mukauma varhaissaamen ’isoa’ merkitsevästä sanasta, joka on säilynyt nykysaamessa vain johdoksina (vertaa eanas ~ eatnas, ’suurin osa; enimmät’ tai eanášit, ’paljoksua’). | Ænækoski laxefiskeri, n. 1455 |
Nionon suurmoskeija

Nionon suuri perjantaimoskeija.
Nionon suurmoskeija on perjantaimoskeija Nionon kaupungissa Malissa. Se on rakennettu kolmessa vaiheessa vuosina 1948–1973. Sudanilaistyylinen rakennus on saanut Aga Khanin arkkitehtuuripalkinnon.
Moskeija sijaitsee Office du Nigerin työläisasutukseksi vuonna 1937 perustetun Nionon keskustassa lähellä torialuetta. Sen ensimmäinen vaihe pystytettiin vuonna 1948. Rakennusta laajennettiin vuosina 1955–1956 ja 1969–1973. Paikallisin voimin suoritettua rakennustyötä johti Djennéstä muuttanut rakennusmestari Lassine Minta.
Djennén suurmoskeijasta ja Moptin Komoguelin moskeijasta vaikutteita saanut rakennus edustaa paikallista sudanilaista tyyliä. Se käsittää 726 neliömetrin laajuisen rukoussalin, 140 neliömetrin laajuisen naisten salin ja joukon sivurakennuksia, joita ympäröi muuri. Entinen talonmiehen asunto muutettiin moskeijan ensimmäisen imaamin hautakammioksi vuonna 1983. Pääasiallisia rakennusaineita ovat auringossa kuivatut savitiilet ja palmupuiset palkit. Tiiliseinät on peitetty savilaastilla, johon on sekoitettu riisiä. Ulkoseinien laastikerros on uusittava joka vuosi ja myös sisätilat vaativat säännöllistä ylläpitoa. Oikein huollettuna savitiilirakennus kestää vähintään yhtä kauan kuin kalliimmista materiaaleista pystytetyt rakennelmat.
Rakennuksen itäsivua torneineen pidetään erityisen kauniina. Pylväsrivien kannattelema pääsali luo sopusointuisen vaikutelman. Naisten rukoussali on tyyliltään vaatimattomampi. Länsisivun suuri minareetti todistaa vieraista vaikutteista. Kaupungin maamerkkinä ja sen asukkaiden yhdistäjänä toimiva Nionon suurmoskeija on onnistunut esimerkki paikallisen rakennusperinteen soveltamisesta nykyaikaan. Se sai ansioistaan Aga Khanin säätiön arkkitehtuuripalkinnon vuonna 1983.
Aiheesta muualla

Aga Khan Development Network: Great Mosque of Niono (Arkistoitu – Internet Archive) (englanniksi)
L’amour est bleu

| ”L’amour est bleu” Vicky Leandros |
| --- | --- | --- |

Singlen tiedot
 Julkaistu: 1967
 Formaatti: 7” vinyyli
 Tekijä(t): André Popp, Pierre Cour
 Tyylilaji: iskelmä
 Levy-yhtiö: Polydor
L'amour est bleu on ranskalainen chanson vuodelta 1967. Sen sävelsi André Popp ja sanoitti Pierre Cour. Teoksen esitti kreikkalaislaulaja Vicky Leandros Eurovision laulukilpailussa 1967.
"L'amour est bleu" - rakkaus on sininen - kuvaa rakkauden ihanuutta ja tuskaa sekä väreinä (sininen ja harmaa) että luonnon elementteinä (vesi ja tuuli). Teoksen englanninkielinen versio ("Blue, blue, my world is blue …") keskittyy yksinomaan väreihin (sininen, harmaa, punainen, vihreä ja musta) kuvaten niillä menetetyn rakkauden komponentteja.
Versiot

Vicky Leandros levytti "L'amour est bleun" useana versiona: "Love Is Blue", "Colours of Love", "Blau wie das Meer", "L’amore è blu" ja "Liefde is zacht". Kappaleen ovat levyttäneet myös muun muassa Al Martino ja Bing Crosby. Espanjankielisen version "Mi amor es azul" tulkitsi Lea Zafrani 1967.
Britt Bergström levytti ruotsinkielisen version "Blå, blå är kärleken", se julkaistiin singlen "Fri hos dej" B-puolena. Suomenkielisen version "Rakkaus on sininen" levytti Jukka Kuoppamäki 1968, teos on Kuoppamäen saman nimisen studioalbumin nimiraita. Myös Yölintu on levyttänyt kappaleen suomenkielisen version.
Sinfonista metallia esittävä ruotsalaisyhtye Therion versioi sävellyksen vuonna 2016 EP:llään "Les Epaves".
Loppuvuonna 1967 Paul Mauriat teki sävellyksestä instrumentaaliversion, joka menestyi hyvin Yhdysvalloissa: se oli listaykkönen viisi viikkoa helmi–maaliskuussa 1968. Mauriatin single oli ainoa yhdenkään ranskalaisartistin sävelteos Billboard Hot 100 -listan kärjessä aina vuoteen 2017, jolloin Daft Punk (kanadalaisartisti The Weekndin kanssa) ylsi listakärkeen kappaleellaan "Starboy".
Aiheesta muualla

Viisukuppila.fi
Nobody Hurt No One

|  Nobody Hurt No One> Kappaleen tiedot |
| --- | --- |
Esittäjä(t):  Natalja Podolskaja
Tyylilaji:  poprock
Säveltäjä(t):  Victor Drobysh
Sanoittaja(t):  Jussi-Pekka Järvinen Mary Susan Applegate
Euroviisutiedot
Vuosi:  2005
Maa:  Venäjä
Kieli:  englanti
Sijoitus:  15.
Pisteet:  57
Nobody Hurt No One on Natalja Podolskajan esittämä kappale, jolla hän edusti Venäjää vuoden 2005 Eurovision laulukilpailussa Ukrainan Kiovassa.
Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 15.
Lyngby BK

Kuva Lyngby BK:n kotiottelusta 2019.
Lyngby BK on Tanskan Superliigassa pelaava jalkapallojoukkue. Vuonna 2002 superliigassa pelannut Lyngby FC haki konkurssia, ja putosi alempiin divisiooniin. Myöhemmin seura muutti nimensä Lyngby BK:ksi.
Joukkue > Nykyinen kokoonpano

Päivitetty 1. helmikuuta 2021
Saavutukset

Tanskan Superliiga
Voitto 1983, 1992
3. tila 1984, 1988, 1989
Tanskan cup
Voitto 1984, 1985, 1990
Tanskan 1. divisioona
Voitto 2007
3. tila 2006
23 kautta Tanskan ylimmällä sarjatasolla
7 kautta Tanskan toiseksi ylimmällä sarjatasolla
17 kautta Tanskan kolmanneksi ylimmällä sarjatasolla
Aiheesta muualla

Virallinen sivusto (tanskaksi)
Virallinen fanisivusto (Arkistoitu – Internet Archive) (tanskaksi)
Osmo Vallo

Osmo Vallon hautakivi
Osmo Vallo (4. toukokuuta 1954 – 30. toukokuuta 1995 Karlstad) oli suomalaissyntyinen Ruotsissa asunut mies. Vallo sai surmansa pidätyksen yhteydessä toukokuussa 1995. Pidätyksen syy oli riehuminen. Silminnäkijöiden mukaan poliisien käytös oli väkivaltaista. Poliiseja epäiltiin kuolemantuottamuksesta, jota ei kuitenkaan voitu todistaa. Tuomio tuli ainoastaan koiran usuttamisesta Vallon kimppuun. Vallon huumeiden ja alkoholin käytöllä arveltiin olevan vaikutusta tuomioon. Omaiset kuitenkin syyttivät poliisia. Keväällä 1998 Vallolle tehtiin kolmas ruumiinavaus. Ruumiinavausraportin mukaan Vallo oli elossa pahoinpitelyn alkaessa.
Once Upon a Time in China and America

| Once Upon a Time in China and America> 黃飛鴻之西域雄獅 |
| --- | --- |

Ohjaaja:  Sammo Hung
Käsikirjoittaja:   Tsui Hark  Sze Mei-yee  Sze-to Cheuk-hon  So Man-sing 
Tuottaja:  Tsui Hark
Säveltäjä:  Lowell Lo
Kuvaaja:  Lam Fai-tai
Pääosat:   Jet Li  Rosamund Kwan  Hung Yan-yan  Power Chan  Jeff Wolfe 
Valmistustiedot
Valmistusmaa:  Hongkong
Tuotantoyhtiö:  China Star Entertainment Group
Levittäjä:  China Star Entertainment Group Netflix
Ensi-ilta:  1997
Kesto:  98 min
Alkuperäiskieli:  kantoninkiina
Aiheesta muualla
IMDb 
AllMovie
Infobox OKNimi-testi OK: 
Once Upon a Time in China and America (kiin. 黃飛鴻之西域雄獅) on vuonna 1997 julkaistu taisteluelokuva ja  Tapahtui kerran Kiinassa -elokuvasarjan kuudes ja viimeinen osa. Elokuvan pääosia esittävät mm. Jet Li, Rosamund Kwan, Hung Yan-yan, Power Chan, Jeff Wolfe, Joe Sayah, Richard Ng, Lau Kar-wing, T.J. Storm, Mars, Patrick Lung, Ron Ring ja Ryon Marshall. Elokuvan on ohjannut Sammo Hung.
Aiheesta muualla

Once Upon a Time in China and America Internet Movie Databasessa (englanniksi)
Lämpöhalvaus

Lämpöhalvaus eli hypertermia syntyy, kun henkilö oleskelee liian kauan kuumassa tilassa, jolloin kehon lämmönsäätelykeskus vaurioituu. Tämän vuoksi kehon lämpötila nousee vaarallisen korkeaksi ilman, että lämmönsäätelymekanismi käynnistyy. Peräsuolesta mitattu lämpötila voi nousta yli 41 °C, ja sisäelimet voivat olla jopa lämpimämpiä. Kyseessä on hengenvaarallinen tila, ja henkilö pitää toimittaa heti sairaalahoitoon.
Syyt

Kuumassa ilmassa tapahtuva voimakas fyysinen ponnistus voi nuorella ja terveellä ihmisellä johtaa lämpöhalvaukseen. Ilman kuumuuden lisäksi vaikuttavia tekijöitä ovat ilmankosteus, vaatetus sekä hikoilua vähentävä lääkitys. Vanhuksilla riski saada lämpöhalvaus on suurempi.
Oireet

Terve ihminen hikoilee ollessaan kuumissaan, mutta lämpöhalvauksen saanut ei. Iho on kuuma ja kuiva, hengitys pinnallista ja nopeaa. Valtimosyke on heikko. Lisäksi lämpöhalvaukseen voi liittyä sekavuutta ja tajunnanmenetys.
Hoito

Lämpöhalvauksen saanut toimitetaan nopeasti sairaalahoitoon. Ajoissa hoitoon päässyt toipuu yleensä täysin, hoitamattomana on kuolemanvaara, jos ruumiinlämpö nousee liian korkeaksi. Lämpöhalvausta voi ehkäistä juomalla reilusti viileää vettä ja totuttelemalla kuumaan ilmaan tai pysymällä viileämmissä tiloissa.
Aiheesta muualla

Lämpöhalvaus ja auringonpistos, Terveysportti.fi
Länsi-Lothian

| West Lothian Lodainn an Iar |
| --- | --- |
 Ilmakuva Livingstoniin
 Vaakuna
 Alueen sijainti Skotlannissa
 Koordinaatit: 55°55′N, 03°30′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Livingston
Pinta-ala:  427 km²
Väkiluku (2015):  178 550
 – väestötiheys:  418,1 as./km²
Lyhenteet:  
 – ISO 3166:  GB-WLN
 
Hallintoalueen internetsivut
Länsi-Lothian (engl. West Lothian, gaeliksi Lodainn an Iar, skotiksi Wast Lowden) on yksi Skotlannin 32:sta hallintoalueesta (council area). Siellä on arviolta 178 550 asukasta (vuonna 2015) ja sen pinta-ala on 427 neliökilometriä.
Hallintoalue syntyi vuonna 1996, kun Lothianin alue jaettiin uudelleen.
Kyliä ja kaupunkeja

| 0 | 1 | 2 |
| --- | --- | --- |
|  Abercorn  Addiewell  Armadale  Bathgate  Blackburn  Blackridge  Breich  Bridgend  Broxburn  Dechmont  East Calder  East Whitburn |  Ecclesmachan  Fauldhouse  Greenrigg  Kingscavil  Kirknewton  Linlithgow  Livingston  Longridge  Mid Calder  Newton  Philpstoun  Polbeth |  Pumpherston  Seafield  Stoneyburn  Threemiletown  Torphichen  Uphall  Uphall Station  West Calder  Westfield  Whitburn  Wilkieston  Winchburgh |
Aiheesta muualla

Kuvia tai muita tiedostoja aiheesta Länsi-Lothian Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Länsi-Midlands (metropolikreivikunta)

| --- | --- |
Sijainti:  Länsi-Midlands Englanti Yhdistynyt kuningaskunta
Pääkaupunki:  Birmingham 
Pinta-ala:  902 km2  (2016) 
Hallinnolliset osat:  Birmingham (d) (käännä suomeksi) Coventry (d) Dudley (d) (käännä suomeksi) Sandwell (d) Solihull (d) (käännä suomeksi) Walsall (d) (käännä suomeksi) City of Wolverhampton (d) (käännä suomeksi) 
Väkiluku:  2 940 000  as.  (2020) 
Asukastiheys:  3 261  as./km2  (2020)
Perustettu:  1. huhtikuuta 1974 
NUTS:  UKG3 
Verkkosivusto:  westmidlandscombinedauthority.org.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Länsi-Midlands (West Midlands) on metropolikreivikunta Länsi-Midlandsin hallintoalueella Keski-Englannissa. Sen asema on ollut täysin muodollinen vuodesta 1986, jolloin sen valtuusto lakkautettiin ja hallinto siirrettiin seitsemälle metropolihallintopiirille. Yksi niistä on Ison-Britannian toiseksi suurin kaupunki Birmingham. Vuonna 2020 kreivikunnan alueella arvioitiin elävän noin 2 940 000 ihmistä.
Aikaisemmin Länsi-Midlands oli osa Staffordshiren, Worcestershiren ja Warwickshiren kreivikuntia. Menetettyään hallinnollisen asemansa Länsi-Midlandsin entinen metropolikreivikunta on toiminut samaan tapaan kuin Suomen kuntien kuntainliitot, esimerkiksi yhtenä poliisipiirinä ja palokunta-alueena (West Midlands Police).
Hallinto

Länsi-Midlandsin metropolikreivikunnan alueella sijaitsevat seuraavat hallinnolliset alueet:
| Hallinnon taso | Väkiluku (2020) | Lähde | Kartalla |  |
| --- | --- | --- | --- | --- |
| Wolverhamptonin kaupunki * | 264 000 |  | 1 |  |
| Dudleyn metropolikaupunkipiiri * | 322 000 |  | 2 |  |
| Walsallin metropolikaupunkipiiri * | 287 000 |  | 3 |  |
| Sandwellin metropolikaupunkipiiri * | 329 000 |  | 4 |  |
| Birminghamin kaupunki * | 1 140 000 |  | 5 |  |
| Solihullin metropolikaupunkipiiri * | 217 000 |  | 6 |  |
| Coventryn kaupunki * | 379 000 |  | 7 |  |
* Metropolikaupunkipiiri
Länsi-Midlandsin aluehallinto
1. taso: Hallintopiirit
2. taso: Kunnat